### NN 63/2020 (28.5.2020.), Odluka o donošenju nastavnog plana i programa za izborni predmet Kondicijska priprema za učenike II. razreda u programu opće gimnazije – razrednim odjelima za sportaše

MINISTARSTVO ZNANOSTI I OBRAZOVANJA

1261

Na temelju članka 27. stavka 9. Zakona o odgoju i obrazovanju u osnovnoj i srednjoj školi (»Narodne novine«, broj 87/2008, 86/2009, 92/2010, 105/2010 – ispravak, 90/2011, 16/2012, 86/2012, 94/2013, 152/2014, 7/2017, 68/2018 i 98/2019) ministrica donosi

ODLUKU

O DONOŠENJU NASTAVNOG PLANA I PROGRAMA ZA IZBORNI PREDMET KONDICIJSKA PRIPREMA ZA UČENIKE II. RAZREDA U PROGRAMU OPĆE GIMNAZIJE – RAZREDNIM ODJELIMA ZA SPORTAŠE

I.

Ovom Odlukom donosi se nastavni plan i program za izborni predmet Kondicijska priprema za učenike II. razreda u programu opće gimnazije – razrednim odjelima za sportaše.

II.

Sadržaji nastavnog plana i programa za izborni predmet Kondicijska priprema za II. razred opće gimnazije sastavni su dio ove Odluke i postaju dio nastavnog plana i programa opće gimnazije – razrednih odjela za sportaše.

III.

Ova Odluka i nastavni plan i program za izborni predmet Kondicijska priprema za učenike II. razreda opće gimnazije – razrednih odjela za sportaše objavit će se na službenim mrežnim stranicama Ministarstva znanosti i obrazovanja.

IV.

Stupanjem na snagu ove Odluke prestaje važiti Odluka o donošenju programa za izborne predmete Kondicijska priprema, Psihologija sporta, Sociologija sporta i Fiziologija sporta u programu opće gimnazije – razrednim odjelima za sportaše (klasa: 602-03/10-05/00107, urbroj: 533-09-10-0007 od 29. rujna 2010. godine) u dijelu koji se odnosi na izborni predmet Kondicijska priprema.

V.

Ova Odluka stupa na snagu danom donošenja, a primjenjivat će se od školske godine 2020./2021.

Klasa: 602-03/19-05/00035
 Urbroj: 533-05-19-0004
 Zagreb, 15. svibnja 2020.

Ministrica
 prof. dr. sc. Blaženka Divjak, v. r.

Prijedlog plana i programa izborne nastave iz nastavnog predmeta »Kondicijska priprema sportaša«

1. UVOD

Nastavni plan i program tjelesne i zdravstvene kulture u sustavu odgoja i obrazovanja za učenike kategorizirane sportaše ima vrijednost sredstva aktivnog oporavka s obzirom na učenikovo osobno opredjeljenje i trajno sudjelovanje u jednom sportu.

U njihovu sportskom stvaralaštvu prevladavaju visoko intenzivna trenažna opterećenja koja zahtijevaju informacije iz područja kondicijskih priprema, koja su od velikog značaja za cjeloživotno bavljenje tjelesnim vježbanjem i postizanje boljih rezultata u sportu.

Cilj programa:

Stjecanje teorijskog i motoričkog znanja o pozitivnom utjecaju na obilježja antropološkog statusa, usavršavanje zdravstvene kulture učenika radi očuvanja i promicanja vlastita zdravlja i zdravlja okoline.

Zadaci:

– teorijsko-praktično informiranje učenika o procesu skladnog i višestranog razvoja funkcionalnih i motoričkih sposobnosti te morfoloških karakteristika,

– teorijsko-praktično osposobljavanje učenika za primjenu tjelesnog vježbanja kao dijela kulture življenja,

– stjecanje znanja o utjecaju procesa tjelesnog vježbanja na ljudski organizam u cjelini i na pojedine organske sustave te specifične potrebe s obzirom na spol (učenici/učenice),

– njegovanje zdravstvene kulture radi povećavanja otpornosti organizma na štetne utjecaje modernog načina života i rada,

– stjecanje znanja o postupcima prevencije i rehabilitacije mogućih poremećaja koji nastaju kao posljedica dugotrajnog i jednostranog opterećenja,

– stjecanje elementarnog znanja o planiranju, programiranju i nadzoru procesa vježbanja,

– stjecanje temeljnog znanja o prehrani sportaša,

– razvoj tolerancije i nenasilja u sportu,

– razvoj emotivne stabilnosti.

Tjedni fond sati:

|  |  |  |  |  |  |
| --- | --- | --- | --- | --- | --- |
| Razred | 1. | 2. | 3. | 4. | Ukupno |
| Broj sati tjedno |  | 2 |  |  | 70 |

2. OBRAZOVNA POSTIGNUĆA I NASTAVNI SADRŽAJ

|  |  |  |
| --- | --- | --- |
| Nastavna cjelina | Očekivano postignuće | Nastavne teme |
| Uvod u kondicijsku pripremu sportaša | Upoznavanje učenika s osnovnim načelima kondicijske pripreme. | – uvod u kondicijsku pripremu  – definicija kondicijske pripreme  – primjena kondicijske pripreme |
| Razvoj brzine u kondicijskoj pripremi sportaša | Učenici će steći osnovne informacije o treningu i vježbama za razvoj brzine. | – definicija motorne sposobnosti brzine  – razvoj motorne sposobnosti brzine uz primjere iz prakse |
| Teorija treninga izdržljivosti | Učenici će steći saznanja i osnovne informacije o treningu izdržljivosti i primjeni vježbi za razvoj te sposobnosti. | – definicija motorne sposobnosti izdržljivosti  – razvoj motorne sposobnosti izdržljivosti uz primjere iz prakse |
| Teorija treninga jakosti i snage | Učenici će steći saznanja o treningu za razvoj motorne sposobnosti jakosti i snage te primjeni vježbi. | – definicija motorne sposobnosti jakosti  definicija motorne sposobnosti snage  – razvoj motorne sposobnosti jakosti i snage uz primjere iz prakse |
| Teorija treninga brzine i agilnosti | Učenici će steći saznanja o treningu za razvoj motorne sposobnosti brzine i agilnosti te primjena vježbi. | – definicija motorne sposobnosti brzine  definicija motorne sposobnosti agilnosti  – razvoj motorne sposobnosti brzine i agilnosti uz primjere iz prakse |
| Teorija treninga fleksibilnosti | Učenici će steći saznanja o treningu i vježbama za razvoj motorne sposobnosti fleksibilnosti. | – definicija motorne sposobnosti fleksibilnosti  razvoj motorne sposobnosti fleksibilnosti uz primjere iz prakse |
| Dijagnostika u sportu | Učenici će steći saznanja o važnosti dijagnostike u sportu. | – osnove dijagnostike u sportu  – vrste mjerenja i način njihova provođenja |
| Selekcija u sportu | Učenici će steći saznanja o selekciji u sportu. | – osnovne karakteristike selekcije u sportu i način primjene |
| Sportska forma | Učenici će steći saznanja o sportskoj formi. | – definicija sportske forme  – razvojne faze sportske forme |
| Sportska natjecanja | Učenici će steći saznanja o sportskim natjecanjima. | – definicija sportskih natjecanja, klasifikacija sportskih natjecanja |
| Periodizacija treninga | Učenici će steći saznanja o periodizaciji u sportu. | – osnove periodizacije u sportu  – olimpijski ciklus i makrociklus  – mezociklus; period i faza  – mikrociklus i trenažni dan |
| Pretreniranost i farmakološka sredstva za oporavak | Učenici će steći saznanja o pretreniranosti i oporavku sportaša. | – definicija, simptomi i posljedice pretreniranosti  – prevencija pretreniranosti |
| Doping u sportu | Učenici će steći saznanja o dopingu u sportu. | – doping u sportu: dopuštena i nedopuštena farmakološka sredstva za treniranje i oporavak |
| Mentalna priprema sportaša | Učenici će steći saznanja o mentalnoj pripremi u sportu. | – uvod u mentalnu pripremu sportaša  – vježbe za poboljšanje mentalne pripreme u sportu |
| Trening repetitivne i maksimalne snage | Učenici će steći saznanja o jakosti i snazi te o načinu korištenja kinezioloških operatora u svrhu razvoja tih sposobnosti. | – vježbe kojima se svladava težina vlastita tijela ili dijelova tijela (sklekovi, čučnjevi i drugih položaja tijela u prostoru)  – vježbe s vanjskim opterećenjem (medicinke, bućice malih težina do 2 kg i sl.)  – vježbe s vlastitom težinom  – vježbe s otporom partnera |
| Trening eksplozivne snage i brzine | Učenici će steći saznanja o povećanju sposobnosti i svladavanju različiti prepreka po visini i duljini. | – vježbe u paru (potiskivanje i povlačenje), vježbe poput skokova, poskoka na povišenja, doskoci, penjanje  – kratki sprintovi do 20 m |
| Trening za razvoj fleksibilnosti | Učenici će steći saznanja o trenažnim procesima za povećanje amplitude pokreta dijelova tijela u pojedinim zglobnim sustavima. | – primjena odgovarajućih vježbi pasivnog i dinamičkog karaktera za razvoj fleksibilnosti |
| Trening za razvoj agilnost | Učenici će steći saznanja o razvoju agilnosti te njezinoj važnosti u trenažnom procesu i natjecanju. | – jednostavne i složene vježbe za razvoj agilnosti (kretanja u stranu dokorakom, naprijed i natrag, poskoci u šest smjerova…) |
| Pliometrijski trening | Učenici će steći saznanja o pliometrijskim opterećenjima. | – različite vrste pliometričnih skokova, sve vrste sprintova, skokova i promjene smjera kretanja |
| Proprioceptivni trening | Učenici će steći saznanja o proprioceptivnim vježbama u svrhu prevencije ozljeda. | – vježbe na balans pločama, na zračnim jastucima, na loptama, na uskim hodnim površinama, sa slobodnim utezima |
| Trening za razvoj aerobne izdržljivosti | Učenici će steći saznanja na koji način se razvijaju aerobne sposobnosti. | – vježbe za razvoj aerobnog kapaciteta |
| Trening za razvoj anaerobne izdržljivosti | Učenici će steći saznanja na koji način se razvijaju anaerobne sposobnosti. | – vježbe jakih trenažnih opterećenja određenog trajanja (60 – 120 s), koje potiču snažan podražaj za aktiviranje transportnog sustava |

OPERATIVNI PLAN I PROGRAM KONDICIJSKE PRIPREME SPORTAŠA

|  |  |
| --- | --- |
| Redni broj sata | SADRŽAJI NASTAVNIH TEMA |
| 1. | Uvod u kondicijsku pripremu sportaša |
| 2. | Definicija kondicijske pripreme sportaša |
| 3. | Primjena kondicijske pripreme sportaša |
| 4. | Definicija motorne sposobnosti brzine |
| 5. | Razvoj motorne sposobnosti brzine uz primjere iz prakse |
| 6. | Definicija motorne sposobnosti izdržljivosti |
| 7. | Razvoj motorne sposobnosti izdržljivosti uz primjere iz prakse |
| 8. | Definicija motorne sposobnosti jakosti i snage |
| 9. | Definicija motorne sposobnosti snage |
| 10. | Razvoj motorne sposobnosti jakosti i snage uz primjere iz prakse |
| 11. | Definicija motorne sposobnosti brzine i agilnosti |
| 12. | Definicija motorne sposobnosti agilnosti |
| 13. | Razvoj motorne sposobnosti brzine i agilnosti uz primjere iz prakse |
| 14. | Definicija motorne sposobnosti fleksibilnosti |
| 15. | Razvoj motorne sposobnosti fleksibilnosti uz primjere iz prakse |
| 16. | Definicija, simptomi i posljedice pretreniranosti |
| 17. | Prevencija pretreniranosti |
| 18. | Osnove dijagnostike u sportu |
| 19. | Vrste mjerenja i način njihova provođenja |
| 20. | Osnove karakteristike selekcije u sportu i način primjene |
| 21. | Definicija sportske forme |
| 22. | Povijest dopinga u sportu |
| 23. | Razvojne faze sportske forme |
| 24. | Definicija sportskih natjecanja |
| 25. | Klasifikacija sportskih natjecanja |
| 26. | Osnove periodizacije u sportu |
| 27. | Olimpijski ciklus i godišnji makrociklus treninga |
| 28. | Mezociklus – period i mezociklus – faza |
| 29. | Mikrociklus i trenažni dan |
| 30. | Dopuštena i nedopuštena farmakološka sredstva za treniranje i oporavak |
| 31. | Uvod u mentalnu pripremu sportaša |
| 32. | Vježbe za primjenu mentalne pripreme u sportu |
| 33. | Vježbe za primjenu mentalne pripreme u sportu |
| 34. | Trening za razvoj repetitivne snage |
| 35. | Trening za razvoj repetitivne snage |
| 36. | Trening za razvoj repetitivne snage |
| 37. | Trening za razvoj repetitivne snage |
| 38. | Trening za razvoj maksimalne snage |
| 39. | Trening za razvoj maksimalne snage |
| 40. | Trening za razvoj maksimalne snage |
| 41. | Trening za razvoj maksimalne snage |
| 42. | Trening za razvoj eksplozivne snage |
| 43. | Trening za razvoj eksplozivne snage |
| 44. | Trening za razvoj eksplozivne snage |
| 45. | Trening za razvoj eksplozivne snage |
| 46. | Trening za razvoj agilnosti |
| 47. | Trening za razvoj agilnosti |
| 48. | Trening za razvoj agilnosti |
| 49. | Trening za razvoj agilnosti |
| 50. | Trening za razvoj fleksibilnosti |
| 51. | Trening za razvoj fleksibilnosti |
| 52. | Trening za razvoj fleksibilnosti |
| 53. | Trening za razvoj fleksibilnosti |
| 54. | Trening za razvoj aerobne izdržljivosti |
| 55. | Trening za razvoj aerobne izdržljivosti |
| 56. | Trening za razvoj aerobne izdržljivosti |
| 57. | Trening za razvoj aerobne izdržljivosti |
| 58. | Trening za razvoj anaerobne izdržljivosti |
| 59. | Trening za razvoj anaerobne izdržljivosti |
| 60. | Trening za razvoj anaerobne izdržljivosti |
| 61. | Trening za razvoj anaerobne izdržljivosti |
| 62. | Pliometrijski trening |
| 63. | Pliometrijski trening |
| 64. | Pliometrijski trening |
| 65. | Pliometrijski trening |
| 66. | Proprioceptivni trening |
| 67. | Proprioceptivni trening |
| 68. | Proprioceptivni trening |
| 69. | Proprioceptivni trening |
| 70. | Zaključivanje ocjena |

3. ORGANIZACIJSKI OBLICI RADA

Metode rada:

a) nastavne metode – metode usmenog izlaganja – metoda demonstracije – metoda postavljanja i rješavanja motoričkih zadataka

b) metode vježbanja – metode standardno ponavljajućeg vježbanja – metode promjenjivog vježbanja – situacijska metoda vježbanja

c) metoda učenja – sintetička metoda – analitička metoda – kombinirana metoda.

Metodički organizacijski oblici rada:

Frontalni oblik rada, individualni oblik rada, grupni oblik rada, pedagoške radionice i složeni metodički oblici rada.

Vrednovanje ishoda:

Provjera MZ, teoretsko znanje i odgojni zadaci. Praćenje i vrednovanje rada učenika kategoriziranih sportaša provoditi uz praćenje stanja njihova antropološkog statusa, uzevši u obzir različito bavljenje sportom, realne mogućnosti svakoga pojedinog učenika i njihov cjelokupni napredak tijekom školske godine.

4. LITERATURA

Za učenike:

Kako ne postoji odgovarajuća literatura, učenici se mogu koristiti bilješkama s predavanja te fotokopiranim materijalima iz priprema nastavnika i slično prema preporuci nastavnika.

Za nastavnike:

1. Dragan Milanović: Teorija i metodika treninga

2. Dragan Milanović, Stjepan Heimer: Dijagnostika treniranosti sportaša

3. Dragan Milanović: Kondicijska priprema sportaša